Foto: Anadolu Turkiya prezidenti Rajab Toyyib Erdo‘g‘an Iroqning Mo‘sul shahrini ozod qilish amaliyotida qatnashish borasida 2003 yili Saddam Husayn taklifisiz Iroqqa bostirib kirgan AQShdan kamroq huquqga ega emas. «O‘shanda, nima uchun Iroq hukumati hech qanday taklifsiz kelganlarga rad javobi berishmadi? 14-15 yil avval Saddam Husayn taklif qilganmidi? Biroq, ular bu mamlakatga kirishdi. Qon to‘kildi, milliondan ortiq inson halok bo‘ldi», — deya Erdo‘g‘an so‘zlarini keltiradi Anadolu. Turkiya yetakchisi, turk harbiylarining Mo‘sulga kirmasligi borasidagi fikrlarga shunday munosabat bildirgan. Uning fikricha, Turkiyani birgina sabab tufayli kiritishni xohlashmayapti. U ham bo‘lsa, Anqara IShIDga qarshi kurash bahonasida dinlararo qarama-qarshilikni vujudga keltirish rejasini barbod qilishi mumkin. Avvalroq, Erdo‘g‘an Turkiyaning Mo‘sul shahrini IShID jangarilaridan ozod qilish jangovar amaliyotida ishtirok etishini bildirgandi.